ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: отдаване под наем на част от имот – общинска собственост

Дами и господа общински съветници,

Община Кайнарджа притежава в с. Голеш урегулиран поземлен имот III в квартал 14, по плана на селото който е отреден с Решение № 489 по Протокол № 62 от 26.06.2015 г. на Общински съвет Кайнарджа „За спортна дейност“. Този имот е предназначен за задоволяване на обществените нужди на населението и съгласно чл.3, ал.2, т.3 от Закона за общинската собственост трябва да е с характер на публична общинска собственост. С горецитираното решение Общински съвет Кайнарджа не е взел такова решение което налага приемането на такова. В същият имот наскоро беше изградена детска площадка и беше залесено с дървета. Идеята е този имот да стане приятен за отдих и почивка на живущите и гостите на селото. В тази връзка Община Кайнарджа възнамерява да отдаде под наем 100 кв. метра за поставяне на преместваем обект в който да се развива търговска дейност за удобство на посетителите .

Теренът не се използва и не е необходим за нуждите на общинската администрация или на звена на общинска бюджетна издръжка, поради което няма пречка за отдаването му под наем.

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл.3, ал.2, т.3, чл.6, ал.2 и ал.3 от Закона за общинската собственост променя характера от частна общинска собственост на публична общинска собственост на урегулиран поземлен имот III в квартал 14, по плана на с. Голеш, общ. Кайнарджа с предназначение „За спортна дейност“.
2. На основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 32, ал.1 и ал.3 от Наредбата за реда на придобиване, управление и разпореждане с общинско имущество дава съгласие за провеждане на публичен търг с тайно наддаване за предоставяне под наем за срок от 10 (десет) години, на част от имот – публична общинска собственост с площ 100 кв.м (сто квадратни метра), намираща се в източната част на урегулиран поземлен имот III в квартал 14, по плана на с. Голеш, общ. Кайнарджа с предназначение „За спортна дейност“ за поставяне на преместваем обект за развиване на търговска дейност.

 Възлага на кмета да извърши процедурата.

ЛЮБЕН СИВЕВ

Кмет на Община Кайнарджа

ДЙ/ДЙ